钦定古今图书集成/明伦汇编/闺媛典/第329卷 > 孙叔敖母
## 钦定古今图书集成/明伦汇编/闺媛典/第329卷 > 孙叔敖母

按刘向《列女传》，孙叔敖母，楚令尹孙叔敖之母也。叔
敖为婴儿时，出游，见两头蛇，杀而埋之，归见其母而
泣焉。母问其故，对曰：“吾闻见两头蛇者死，今者出游
见之。其母曰：‘蛇今安在’？对曰：‘吾恐他人复见之，杀而
埋之矣’。其母曰：‘汝不死矣’。”夫有阴德者阳报之，德胜
不祥，仁除百祸，天之处高而听卑。《书》不云乎：“皇天无
亲，唯德是辅。尔嘿矣，必兴于楚。”及叔敖长，为令尹，君
子谓叔敖之母知道德之次。《诗》云：“母氏圣善。”此之谓
也。